કેન્દ્ર સરકારે સીબીઆઈના ટોચના બે અધિકારીઓને રજા પર ઉતારવાના નિર્ણય મુદ્દે આજે સીબીઆઈના વડા આલોક વર્માની અરજી પર સુપ્રીમ કોર્ટે સુનાવણી કરી હતી. ચીફ જસ્ટિસ રંજન ગોગોઈની બેન્ચે આ કેસમાં સુનાવણી કરી હતી. દરમિયાન સીબીઆઈના સ્પેશ્યલ ડાયરેક્ટર રાકેશ અસ્થાનાએ પણ સરકારના નિર્ણયને પડકારતી અરજી કરી હતી પરંતુ તેમની અરજી પર સુનાવણી થઈ નહતી. સુપ્રીમ કોર્ટે સીબીઆઈના સ્પેશ્યલ ડાયરેક્ટર રાકેશ અસ્થાનાને જણાવ્યું કે તમે બસ ચૂકી ગયા છો. અર્થાત સુપ્રીમ કોર્ટનો કહેવાનો મતલબ એ હતો કે સરકારના નિર્ણયને પડકારતી અરજી તમે વહેલા સવારે કરી હોવાથી તે કોર્ટ સમક્ષ આવી નહતી. જ્યારે સીબીઆઈના ડાયરેક્ટર આલોક વર્માએ સરકારના નિર્ણય સામે એ જ દિવસે અરજી કરી હતી.